smcproject/ml-wiki-sentences huggingface dataset:
സ്വന്തം ആത്മകഥയിൽ അദ്ദേഹം ഇങ്ങനെ എഴുതി: "ഈ ലോകവുമായുള്ള ആദ്യത്തെ മുഖാമുഖത്തിലെ എന്റെ കരച്ചിൽ എനിക്കോർമ്മയില്ല.  എങ്കിലും ആരംഭത്തിൽ തന്നെ, എന്റേതല്ലാത്ത അന്യദേശത്ത് നിപതിച്ചുവെന്ന അറിവ് എനിക്കുണ്ടായിരുന്നുവെന്നതിൽ സംശയമില്ല. ആ തോന്നൽ, ഇന്നെന്നപോലെ എന്റെ ബോധജീവിതത്തിന്റെ ആദ്യദിനവും എനിക്കുണ്ടായിരുന്നു.  ഞാൻ ഒരു തീർത്ഥാടകനായിരുന്നു."
യുഗാന്തപ്രതീക്ഷ
ബെർദ്യായേവിന്റെ ക്രിസ്തീയതയുടെ അടിസ്ഥാനം യുഗാന്തപ്രതീക്ഷയായിരുന്നു.
ദൈവികരഹസ്യങ്ങൾക്കും ദൈവാത്മാവിന്റെ പ്രവർത്തനത്തിനും ദൈവപ്രവർത്തനത്താൽ വന്നെത്താനിരിക്കുന്ന നല്ലഭാവിക്കും കൂടുതൽ പ്രാധാന്യം കൊടുക്കുന്ന ഓർത്തഡോക്സ് ക്രിസ്തീയത അദ്ദേഹത്തെ കൂടുതൽ ആകർഷിക്കാൻ ഇതു കാരണമായി.
നിർവചനങ്ങൾക്കും യുക്തിപ്രവർത്തനത്തിനും അധികം വഴങ്ങാത്ത ഓർത്തഡോക്സ് വിശ്വാസമാണ് മനുഷ്യസ്വാതന്ത്ര്യവുമായി കൂടുതൽ ചേർന്നു പോകുന്നതെന്നും അദ്ദേഹം കരുതി.
ബെർദ്യായേവിന്റെ ദൃഷ്ടിയിൽ, ദൈവത്തിന്റെ സർഗവൈഭവം സഫലീകരണം തേടുന്ന രംഗവേദിയാണു ചരിത്രം.
സമയം നിത്യതക്കു കീഴടങ്ങുമ്പോൾ യുഗസമാപ്തിയാകുന്നു.
അദ്ദേഹത്തിന്റെ യുഗാന്തചിന്തയിൽ (eschatology) മനുഷ്യന്റെ 'വീഴ്ച'(the Fall of Man) എന്നത് വസ്തുവൽക്കരണമാണ് (objectification).
വസ്തുവൽക്കരണത്തിനു മേലുള്ള അന്തിമവും നിർണ്ണായകവുമായ വിജയമാണ് യുഗാന്ത്യം.
നാം കാണുന്ന വസ്തുലോകത്തിന്റെ സ്ഥാനം ദൈവരാജ്യം കൈയ്യടക്കുമ്പോൾ യുഗാന്ത്യമാകുന്നു.
സൃഷ്ടലോകത്തിന്റെ നാശവും വിധിയുമെന്നതിലപ്പുറം അതിന്റെ രൂപാന്തരീകരണവും പ്രശോഭനവും ആണത്.
സർവരക്ഷാവാദം
റഷ്യൻ ഓർത്തഡോക്സ് സഭാംഗം ആയിരുന്നപ്പോഴും ബെർദ്യായേവ് ഒരു ക്രിസ്തീയത സർവരക്ഷാവാദി (christian universalist) ആയിരുന്നു.
ഈ നിലപാടിനെ അദ്ദേഹം ഓർത്തഡോക്സ് ചിന്തയുടെ ചരിത്രത്തെ ആശ്രയിച്ച് ഇങ്ങനെ വിശദീകരിക്കുന്നു:-
അലക്സാണ്ട്രിയയിലെ ക്ലെമന്റ് മുതൽ വിശ്വാസപ്രഘോഷകനായ മാക്സിമസ് വരെ, ക്രിസ്തീയസഭയിലെ പൗരസ്ത്യപിതാക്കന്മാരിൽ ബഹുഭൂരിപക്ഷവും, സാർവ്വത്രിക രക്ഷയിലും ഉയിർപ്പിലും വിശ്വസിച്ചിരുന്നു........
ഓർത്തഡോക്സ് ചിന്ത ഒരിക്കലും ദൈവത്തിന്റെ നീതിയെ ഭയപ്പെടുകയോ ദൈവസ്നേഹത്തെ മറക്കുകയോ ചെയ്തില്ല.
മനുഷ്യനെ അതു നിർവചിച്ചത് ദൈവനീതിയുടെ വീക്ഷണത്തിൽ നിന്നല്ല, രൂപാന്തരീകരണത്തിന്റെ, മനുഷ്യന്റേയും പ്രപഞ്ചത്തിന്റെ തന്നെയും ദൈവികരണത്തിന്റെ, വീക്ഷണത്തിൽ നിന്നാണ്.
ബർദ്യായേവ് മാർക്സിസത്തെ വിലമതിച്ചതും അതിനോടടുത്തതും സർവരക്ഷയുടെ വീക്ഷണത്തിൽ നിന്നാണ്.
എന്നാൽ സമൂഹനന്മയുടെ പേരിൽ വ്യക്തിയുടെ സ്വാതന്ത്ര്യത്തെ അവഗണിക്കുന്ന തത്ത്വശാസ്ത്രമായി അദ്ദേഹം മാർക്സിസത്തെ പിന്നീടു തിരിച്ചറിയുകയും അതിൽ നിന്ന് അകലുകയും ചെയ്തു.
നാഗരികതയുടെ വിമർശനം
സർഗജീവിതത്തിന്റെ വലിയൊരുഭാഗം പശ്ചിമയൂറോപ്പിൽ പ്രവാസിയായിരുന്നിട്ടും പാശ്ചാത്യസംസ്കൃതിയുടെ തീവ്രവിമർശകനായിരുന്നു ബെർദ്യായേവ്.
പാശ്ചാത്യനാഗരികതയുടെ ക്ഷയം നവോത്ഥാനത്തോടെ ആരംഭിച്ചുവെന്ന് അദ്ദേഹം കരുതി.
ക്രിസ്തുമതത്തിന്റെ സംഭാവനകളായ മനുഷ്യസ്വാതന്ത്ര്യത്തേയും മനുഷ്യന്റെ ഉദാത്തീകരണത്തേയും, തന്നെത്തന്നെയും തന്റെ യുക്തിയേയും പ്രമാണമാക്കാനും ദൈവവും മനുഷ്യനും തമ്മിലുള്ള ബന്ധത്തെ അവഗണിക്കാനുമായി ദുരുപയോഗിച്ചതിന് അദ്ദേഹം പാശ്ചാത്യമനുഷ്യനെ വിമർശിച്ചു.
അങ്ങനെ സന്ദേഹശീലത്തിലേക്കു(scepticism) വഴി തുറന്ന അവൻ ഒടുവിൽ സ്വന്തം യുക്തിയിലുള്ള വിശ്വാസം പോലും നഷ്ടപ്പെട്ട അവസ്ഥയിലായെന്നാണ് അദ്ദേഹത്തിന്റെ നിഗമനം.
1933-ൽ എഴുതിയ "നമ്മുടെ യുഗത്തിന്റെ അന്ത്യം" (The End of our Times) എന്ന പുസ്തകത്തിൽ അദ്ദേഹം മനുഷ്യചരിത്രത്തിൽ ആധുനികയുഗത്തിന്റെ അന്ത്യമായെന്നും മനുഷ്യവർഗ്ഗം ആധുനികോത്തര യുഗത്തിലേക്കു(Post Modern Period) പ്രവേശിക്കുകയാണെന്നും ആഭിപ്രായപ്പെട്ടു.
അവലംബം 1 2 3 4 ഇരുപതാം നൂറ്റാണ്ടിലെ ചിന്തകന്മാർ, സെയ്ന്റ് ജെയിംസ് പ്രെസ്, ഷിക്കാഗോ/ലണ്ടൻ, സമ്പാദകൻ റോളണ്ട് ടേണർ (പുറങ്ങൾ 64-66) 1 2 Kenneth Scott Latourette, A History of Christianity (പുറങ്ങൾ 1400-401) ↑ Apokatastasis at Theandros, The Online Journal of Orthodox Christian Theology and Philosophy.
Accessed Aug. 12, 2007 ↑ Sergeev, Mikhail.
" Post-Modern themes in the philosophy of Nicolas Berdyaev ".
Religion in Eastern Europe .
Accessed Aug. 12, 2007 ↑ Berdyaev, Nikolai.
" The Truth of Orthodoxy Archived 2011-11-20 at the Wayback Machine . ".
Accessed Aug. 12, 2007.
↑ John A Hutchison, Paths of Faith(പുറം 588)
നിക്കോളായ് ഗമാലേയ നിക്കോളായ് ഗമാലേയ
നിക്കോളായ് ഫ്യോഡോറോവിച്ച് ഗമാലേയ (ജീവിതകാലം: 17 ഫെബ്രുവരി 1859 [O.S. 5 ഫെബ്രുവരി] - 29 മാർച്ച് 1949) മൈക്രോബയോളജിയിലും വാക്സിൻ ഗവേഷണത്തിലും സുപ്രധാന പങ്കുവഹിച്ച റഷ്യൻ , സോവിയറ്റ് വൈദ്യനും ശാസ്ത്രജ്ഞനുമായിരുന്നു.
റഷ്യൻ സാമ്രാജ്യത്തിന്റെ ഭാഗമായിരുന്ന ഒഡെസയിലാണ് ഗമാലേയ ജനിച്ചത്.
1880 ൽ ഒഡെസയിലെ നോവോറോസിസ്കി സർവ്വകലാശാലയിൽനിന്നും (ഇപ്പോൾ ഒഡെസ സർവ്വകലാശാല ) നിന്നും 1883 ൽ സെന്റ് പീറ്റേഴ്‌സ്ബർഗ് മിലിറ്ററി മെഡിക്കൽ അക്കാദമിയിൽനിന്നുമായി (ഇപ്പോൾ എസ്.എം. കിറോവ് മിലിട്ടറി മെഡിക്കൽ അക്കാദമി) ബിരുദം നേടി.
1886-ൽ ഫ്രാൻസിൽ ലൂയി പാസ്ചറിന്റെ ലബോറട്ടറിയിൽ ഗമാലേയ ജോലി ചെയ്തു.
മടങ്ങിയെത്തിയ ശേഷം ലൂയി പാസ്ചറിന്റെ മാതൃക പിന്തുടർന്ന് അദ്ദേഹം റാബിസ് വാക്സിനേഷൻ പഠനത്തിനും കന്നുകാലികളെ ബാധിക്കുന്ന പ്ലേഗ് , കോളറ എന്നിവ നേരിടുന്നതിനെക്കുറിച്ചുള്ള ഗവേഷണത്തിനും ഉമിനീർ പരിശോധനയിലൂടെ ക്ഷയരോഗ നിർണ്ണയം നടത്തുന്നതിനും ആന്ത്രാക്സ് വാക്സിനുകൾ തയ്യാറാക്കുന്നതിനുമായി ഒഡെസ ബാക്ടീരിയോളജിക്കൽ സ്റ്റേഷൻ സംഘടിപ്പിക്കുന്നതിൽ ഇല്യ മെക്നിക്കോവിനോടൊപ്പം ചേർന്നു പ്രവർത്തിച്ചു.
റഷ്യയിലെ ആദ്യത്തെ ബാക്ടീരിയോളജി നിരീക്ഷണ കേന്ദ്രമായി ഒഡെസ ബാക്ടീരിയോളജിക്കൽ ഇൻസ്റ്റിറ്റ്യൂട്ട് മാറി.
മോശം സൗകര്യങ്ങളിലും മതിയായ സ്റ്റാഫുകളുടെ അഭാവത്തിലും റാബിസ് വാക്സിനേഷൻ ഏറ്റവും ഫലപ്രദമായി കണ്ടുപിടിക്കുന്നതിൽ ഇവിടെയുള്ള ശാസ്ത്രജ്ഞർക്ക് വിജയിക്കാൻ കഴിഞ്ഞു.
കൊല്ലപ്പെട്ട സൂക്ഷ്‌മാണുവിനെ കോളറ വിരുദ്ധ വാക്‌സിനുകളിൽ ഉപയോഗിക്കാനുള്ള ഗമാലേയയുടെ നിർദ്ദേശം പിന്നീട് വ്യാപകമായി പ്രയോഗിക്കപ്പെട്ടു.
കീവ് (1886), യെക്കാറ്റെറിനോസ്ലാവ് (1897), ചെർനിഗോവ് (1897) എന്നിവിടങ്ങളിലും സമാനമായ സ്റ്റേഷനുകൾ താമസിയാതെ സ്ഥാപിക്കപ്പെട്ടു.
അവലംബം ↑ Zalkind, Semyon (2001).
Ilya Mechnikov: His Life and Work .
Honolulu, Hawaii: University Press of the Pacific.
pp. 96-98.
ISBN 978-0-89875-622-7 .
↑ Zalkind, Semyon (2001).
↑ Melikishvili, Alexander (2006).
"Genesis of the Anti-Plague System: The Tsarist Period".
Critical Reviews in Microbiology 32, pp. 19–31.
ISSN 1040-841X.
നിക്കോളാസ് ടിൻബർജെൻ ഇംഗ്ലീഷ് വിലാസം https://ml.wikipedia.org/wiki/Niko_Tinbergen
നോബൽ സമ്മാന ജേതാവായ ഡച്ച് ജന്തുശാസ്ത്രജ്ഞനാണ് നിക്കോളാസ് ടിൻബർജെൻ (17 ഏപ്രിൽ 1907 - 21 ഡിസംബർ 1988).
ജർമൻ ജന്തുശാസ്ത്രജ്ഞനായ കോൺറാഡ് ലോറസി (Konard)നോടൊപ്പം ജന്തുപരിസ്ഥിതിവിജ്ഞാന പഠനങ്ങളിൽ വ്യാപൃതനായി.
ജന്തുക്കൾ ജീവിക്കുന്ന അതേ പരിസ്ഥിതിയിലുള്ള പെരുമാറ്റങ്ങളാണ് ഇദ്ദേഹം നിരീക്ഷണവിധേയമാക്കിയത്.
നെതർലണ്ടിലെ ഹേഗിൽ ജനിച്ചു.
1936 മുതൽ 49 വരെ ലെയ്ഡൻ (Leiden) സർവകലാശാലയിൽ ക്രിയാത്മക ജന്തുശാസ്ത്ര പ്രൊഫസറായി സേവനമനുഷ്ഠിച്ചു.
1949-ൽ ഇംഗ്ലണ്ടിലെ ഓക്സ്ഫഡ് സർവകലാശാലയിൽ ജന്തുപരിസ്ഥിതി വിജ്ഞാന അധ്യാപകനായി ജോലിയിൽ പ്രവേശിച്ച ടിൻബർജെൻ അധികം താമസിയാതെ അവിടെത്തന്നെ ജന്തുപെരുമാറ്റ പഠനങ്ങളുടെ പ്രൊഫസറായി നിയമിതനായി.
ഗൾ പക്ഷിക്കുഞ്ഞുങ്ങൾ തള്ളപ്പക്ഷിയുടെ കൊക്കിൽനിന്നും ഭക്ഷണം സ്വീകരിക്കുന്ന രീതിയെക്കുറിച്ചുള്ള ഇദ്ദേഹത്തിന്റെ പഠനം ഏറെ ശ്രദ്ധേയമായി.
തള്ളപ്പക്ഷിയുടെ താഴത്തെ കൊക്കിലുള്ള ചുവന്ന അടയാളത്തെ കുഞ്ഞുങ്ങൾ കൊക്കുകൊണ്ട് സ്പർശിച്ചാണ് തീറ്റയ്ക്കുവേണ്ടി കൊത്തുന്നത്.
ജന്തുക്കളിൽ പ്രതികർമം (response) ഉളവാക്കുന്ന ചോദക വസ്തുക്കളെക്കുറിച്ച് പഠനം നടത്തിയതും പ്രത്യേക ശ്രദ്ധയാകർഷിച്ചു.
ജന്തുപെരുമാറ്റത്തിന്റെ വിവിധ രീതികളേയും ഇതുമായി ബന്ധപ്പെട്ട ശരീരധർമങ്ങളേയും പ്രവർത്തനങ്ങളേയും ഇദ്ദേഹം പഠനവിധേയമാക്കി.
ഇദ്ദേഹം രചിച്ച ദ് സ്റ്റഡി ഒഫ് ഇൻസ്റ്റിൻക്റ്റ് (1951) ആണ് ജന്തുപരിസ്ഥിതി വിജ്ഞാനശാഖയിലെ പ്രഥമ ഗ്രന്ഥമായി കണക്കാക്കപ്പെടുന്നത്.
സോഷ്യൽ ബിഹേവിയർ ഇൻ ആനിമൽസ് (1953) എന്ന മറ്റൊരു ഗ്രന്ഥവും ഇദ്ദേഹം പ്രസിദ്ധീകരിക്കുകയുണ്ടായി പുരസ്കാരങ്ങൾ
ആസ്റ്റ്രേലിയൻ ജന്തുശാസ്ത്രജ്ഞനായ കാൾ വോ ഫ്രിഷും (Karl Von Frisch) ആയി ഇദ്ദേഹം 1973 ലെ ഫിസിയോളജിക്കുള്ള നോബൽ സമ്മാനം പങ്കിട്ടു.
സാമ്പത്തിക ശാസ്ത്രത്തിലെ ആദ്യത്തെ നോബൽ സമ്മാനജേതാവായ (1969) യാൻ ടിൻബർജെൻ ഇദ്ദേഹത്തിന്റെ ജ്യേഷ്ഠസഹോദരനാണ്.
അവലംബം അധിക വായനക്ക് Tinbergen, Niko  The Study of Instinct 1951 Oxford, Clarendon Press Tinbergen, Niko The Herring Gull's World (1953) London, Collins Hans Kruuk (2003) Niko's Nature: The Life of Niko Tinbergen and His Science of Animal Behaviour ISBN 0-19-851558-8 Marian Stamp Dawkins (1991) The Tinbergen Legacy ISBN 0-412-39120-1 Richard W. Burkhardt Jr. (2005) Patterns of Behavior : Konrad Lorenz, Niko Tinbergen, and the Founding of Ethology ISBN 0-226-08090-0 പുറം കണ്ണികൾ Autobiography Archived 2008-10-15 at the Wayback Machine .
The Nobel Prize in Physiology or Medicine 1973: von Frisch, Lorenz and Tinbergen Archived 2008-08-30 at the Wayback Machine .
Nobel Lecture Archived 2009-03-27 at the Wayback Machine .
Diagram on The Four Areas of Biology Archived 2012-01-18 at the Wayback Machine .
Further Diagrams on The Four Areas of Biology (Documents No. 5, 6 and 7 in English) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നിക്കോളാസ് (1907-88) ടിൻബർജെൻ, നിക്കോളാസ് (1907-88) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നിക്കോളാസ് കാർണോ
ഫ്രഞ്ച് സൈനിക എഞ്ചിനീയറും ഭൗതികശാസ്ത്രഞ്ജനുമായിരിന്നു നിക്കോളാസ് ലിയോണാർദ് സാദി കാർണോ (1796-1832).
താപഗതികത്തിന്റെ പിതാവായി അറിയപ്പെടുന്നു.
1824 ൽ പ്രസിദ്ധീകരിക്കപ്പെട്ട തന്റെ ഏക കൃതിയായ തീയുടെ ചാലകശക്തിയെപറ്റി ( Reflections on the Motive Power of Fire ) എന്ന ഗ്രന്ഥത്തിൽ ഒരു താപയന്ത്രത്തിന് എത്ര മാത്രം പ്രവൃത്തി ലഭ്യമാക്കാൻ കഴിയും എന്നതിനെക്കുറിച്ചുള്ള സിദ്ധാന്തം അവതരിപ്പിച്ചു.
കാർണോയുടെ ജീവിതകാലത്ത് അദ്ദേഹത്തിന്റെ സിദ്ധാന്തങ്ങൾ അത്രയൊന്നും ശ്രദ്ധിക്കപ്പെട്ടില്ല.
പിന്നീട് റുഡോൾഫ് ക്ലോഷ്യസ് , കെൽവിൻ പ്രഭു എന്നിവർ രണ്ടാം താപഗതിക നിയമത്തിനും എൻട്രോപ്പിയുടെ ( ഉത്ക്രമം ) നിർവ്വചനത്തിനും കാർണോയുടെ സിദ്ധാന്തങ്ങൾ പ്രയോജനപ്പെടുത്തി.
നിക്കോളാസ് കാർണോ 1796 ജൂൺ 1 ന് പാരീസിൽ ജനിച്ചു.
പിതാവ് ലാസേർ കാർണോ ഫ്രഞ്ച് വിപ്ലവ സേനയിലെ സൈനിക എഞ്ചിനീയറും നേതാവും ആയിരിന്നു.
16 വയസുള്ളപ്പോൾ നിക്കോളാസ് കാർണോ എയ്കോൾ പോളിടെക്കനിക്കിൽ വിദ്യാർത്ഥിയായി ചേർന്നു.
സൈനിക സേവനത്തിനായി എഞ്ചിനീയർമാരെ പരിശീലിപ്പിക്കുന്ന സ്ഥാപനമായിരിന്ന ഏയ്കോൾ പോളിടെക്കനിക്ക് ഗണിതശാസ്ത്ര പഠനത്തിന് പേരുകേട്ട സ്ഥാപനമായിരിന്നു.
1814ൽ ബിരുദം നേടിയ ശേഷം നിക്കോളാസ് കാർണോ ഫ്രഞ്ച് സൈന്യത്തിൽ എഞ്ചിനീയറായി സേവനം ആരംഭിച്ചു.
ലാസേർ കാർണോ നെപ്പോളിയന്റെ മന്ത്രിസഭയിൽ അംഗമായിരിന്നു.
നെപ്പോളിയന്റെ പതനത്തെ തുടർന്ന് ലാസേർ കാർണോയ്ക്ക് നാടുകടക്കേണ്ടിവന്നു.
പിന്നീട് വന്ന ലൂയി XVIII ന്റെ സൈന്യത്തിലെ സേവനം നിക്കോളാസ് കാർണോയ്ക്ക് വിഷമതകൾ നിറഞ്ഞതായിരിന്നു.
നിക്കോളാസ് കാർണോ തീയുടെ ചാലകശക്തിയെ പറ്റി എന്ന തന്റെ ഏക പുസ്തകത്തിന്റെ രചന ആരംഭിക്കുന്ന കാലത്ത് ആവിയന്ത്രത്തിന്റെ വ്യാവസായിക - സാമ്പത്തിക പ്രാധാന്യത്തിന് പ്രചാരം ലഭിച്ചിരിന്നൂവെങ്കിലും അതിനെക്കുറിച്ച് ശരിയായ ഒരു ശാസ്ത്രീയ പഠനം നടന്നിരുന്നില്ല.
1712 ൽ ന്യൂകോമെൻ ആവിയന്ത്രത്തിന്റെ ഘടന കണ്ടെത്തുകയും 50 വർഷം കഴിഞ്ഞ് ജെയിംസ് വാട്ട് ആവിയന്ത്രം വികസിപ്പിക്കുകയും ചെയ്തിരിന്നു.
ഒന്നിലധികം ഘട്ടങ്ങൾ പ്രവർത്തിക്കുന്ന സങ്കീർണമായ യന്ത്രങ്ങളും കണ്ടെത്തിയിരിന്നു.
കൂടാതെ ആന്തരദഹന യന്ത്രത്തിന്റെ ഒരു അപരിഷ്കൃത മാതൃകയും കണ്ടെത്തിയിരിയിന്നു.
ഈ ആന്തരദഹന യന്ത്രത്തിന്റെ പ്രവർത്തനത്തിലാണ് നിക്കോളാസ് കാർണോ കൂടുതൽ പഠനം നടത്തിയിട്ടുള്ളതും തന്റെ പുസ്തകത്തിൽ വിശദമായി പരാമർശിച്ചിട്ടുള്ളതും.
യന്ത്രങ്ങളുടെ പ്രവർത്തനങ്ങളെ കുറിച്ച് ഒരു ഏകദേശ ധാരണ നിലനിന്നിരിന്നൂവെങ്കിലും ശാസ്ത്രീയമായ ഒരു സിദ്ധാന്തത്തിന്റെ അഭാവം ഉണ്ടായിരിന്നു.
1824 ൽ പോലും ഊർജ്ജ സം‌രക്ഷണ നിയമം വികസിച്ചിരുന്നില്ല.
ആ കാലത്ത് ഉണ്ടായിരുന്ന  താപസിദ്ധാന്തം കലോറി സിദ്ധാന്തമായിരിന്നു.
കാർണോയുടെ കാലത്തെ എഞ്ചിനീയർമാർ യന്ത്രത്തിന്റെ ദക്ഷത (Efficiency) വർദ്ധിപ്പിക്കുന്നതിന് ഒരുപാട് ശ്രമങ്ങൾ നടത്തിയിരിന്നു.
അന്നുള്ള ആവിയന്ത്രങ്ങളുടെ ദക്ഷത 5% മുതൽ 7%  വരെ മാത്രമായിരിന്നു.
അതായത് ഇന്ധനം കത്തുമ്പോൾ കിട്ടുന്ന താപത്തിന്റെ 93% മുതൽ 95% വരെ പാഴായിരിന്നു.
ഈ നഷ്ടം എങ്ങനെ കുറയ്ക്കാം എന്നാണ് കാർണോ ചിന്തിച്ചത്.
പ്രവർത്തന പദാർത്ഥത്തിന്റെ താപനില ഉയർത്തിയാൽ ദക്ഷത കൂടും എന്ന് കാർണോ കണ്ടെത്തി.
ഏറെക്കാലം കാർണോയുടെ കണ്ടെത്തൽ അവഗണിക്കപ്പെട്ടു.
കാർണോയുടെ മരണശേഷം കെൽവിൻ പ്രഭു ആണ് ആ കണ്ടെത്തലുകൾ ശാസ്ത്രലോകത്തിന്റെ ശ്രദ്ധയിൽ കൊണ്ടുവന്നത്.
പാരീസിൽ പടർന്നുപിടിച്ച കോളറ ബാധയിൽ 1832 ആഗസ്ത് 24 ന് മുപ്പത്തിയാറാമത്തെ വയസ്സിൽ നിക്കോളാസ് കാർണോ അന്തരിച്ചു.
കാർനോട്ട് ചക്രത്തിന്റെ മർദ്ദ-വ്യാപ്ത രേഖാചിത്രം.
കാർനോട്ട് ചക്രത്തിന്റെ ഊഷ്മാവ്-എൻട്രോപ്പി രേഖാചിത്രം.
ഇതും കാണുക കാർണോ ചക്രം ↑ ശാസ്ത്ര ചരിത്രം ജീവചരിത്രത്തിലൂടെ, പേജ്: 103, കേരള ശാസ്ത്രസാഹിത്യ പരിഷത്ത്
നിക്കോളാസ് ഗിയേൻ ഇംഗ്ലീഷ് വിലാസം https://ml.wikipedia.org/wiki/Nicol%C3%A1s_Guill%C3%A9n
ക്യൂബയുടെ ദേശിയ കവിയാണ് നിക്കോളാസ് ഗിയേൻ എന്ന നിക്കോളാസ് ക്രിസ്തോബൽ ഗിയേൻ ബാറ്റിസ്റ്റ (10 ജൂലൈ 1902 – 16 ജൂലൈ 1989).
പത്രപ്രവർത്തകനും രാഷ്ട്രീയ പ്രവർത്തകനുമായിരുന്നു.
ഹവാനയിൽ ജനിച്ചു.
ഹവാന സർവകലാശാലയിൽ നിയമം പഠിച്ചെങ്കിലും പത്രപ്രവർത്തനത്തിലേക്കു തിരിഞ്ഞു.
1937 ൽ കമ്മ്യൂണിസ്റ്റ് പാർട്ടിയിൽ ചേർന്നു.
പുരസ്കാരങ്ങൾ ക്യൂബയിലെ കവികൾക്കുള്ള ദേശീയ പുരസ്കാരം സ്റ്റാലിൻ സമാധാന പുരസ്കാരം (പിന്നീട് ലെനിൻ പ്രൈസ് എന്നു പുനർ നാമകരണം ചെയ്തു) അവലംബം ↑ "Nicolas Guillen, 87, National Poet of Cuba".
The New York Times .
18 July 1989: A19.
http://query.nytimes.com/gst/fullpage.html?res=950DEED61E3AF93BA25754C0A96F948260 പുറം കണ്ണികൾ Nicolás Guillén എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
International Jose Guillermo Carrillo Foundation Archived 2011-07-26 at the Wayback Machine .
Fundación Guillén Nicolás Guillén from Cervantes Virtual Guillén, Nicolás from Enotes.com Archived 2011-04-30 at the Wayback Machine .
Bio from los-poetas.com Guillén Discography Archived 2012-04-26 at the Wayback Machine .
at Smithsonian Folkways The Cuban condition
നിക്കോളായ് റോറിച്ച് ഇംഗ്ലീഷ് വിലാസം https://ml.wikipedia.org/wiki/Nicholas_Roerich
ചിത്രകാരനും,എഴുത്തുകാരനുമായ കലാ പണ്ഡിതനുമായ നിക്കോളായ് റോറിക് (ഒക്ടോ:9, 1874 – ഡിസം : 13, 1947)റഷ്യയിലെ സെന്റ് പീറ്റേഴ്സ് ബർഗിൽ ജനിച്ചു.
കലാരംഗത്തും,പുരാതനവിജ്ഞാനീയത്തിലും അവഗാഹമുണ്ടായിരുന്ന റോറിക് അഭിഭാഷകവൃത്തിയിലും ഏർപ്പെട്ടിരുന്നു.
1917 ലെ റഷ്യൻ വിപ്ളവത്തിനു ശേഷം സജീവ രാഷ്ട്രീയത്തിലെ മിതവാദികളോടു മമത കാണിച്ച റോറിക് രാഷ്ട്രീയത്തിൽ ആത്മീയമൂല്യങ്ങളുടെ പങ്ക് ഉയർത്തിക്കാണിയ്ക്കുന്നതിൽ ശ്രദ്ധാലുവായിരുന്നു.
രാജ്യത്തിന്റെ തനതായ കലാരൂപങ്ങളെയും,വാസ്തുശില്പങ്ങളെയും സംരക്ഷിയ്ക്കുന്നതിനും അവയെ നാശത്തിൽ നിന്നും ശിഥീലീകരണത്തിൽ നിന്നും  രക്ഷിയ്ക്കുന്നതിനുമുള്ള ശ്രമങ്ങളിൽ മുഴുകുകയുമുണ്ടായി.
മാക്സിം ഗോർക്കി ,അലക്സാണ്ടർ ബിനോയ്സ് എന്നിവരോടൊപ്പം അദ്ദേഹം  ഇക്കാര്യത്തിൽ സഹകരിച്ചിരുന്നു.
രാമകൃഷ്ണന്റേയും, വിവേകാനന്ദന്റേയും , ടാഗോറിന്റേയും ദർശനങ്ങളിൽ താത്പര്യം  കാണിച്ചിരുന്ന റോറിക്കിന് പൗരസ്ത്യതത്വചിന്തയിൽ അവഗാഹമുണ്ടായിരുന്നു.
റഷ്യയിൽ ബോൾഷെവിക്കുകൾ അധികാരത്തിൽ വന്നതിനുശേഷം  റഷ്യയുടെ രാഷ്ടീയഭാവി ശോഭനമായതാവില്ല എന്നു വിശ്വസിച്ച റോറിക് ഭാര്യ ഹെലേനയോടും രണ്ടു മക്കളോടുമോടൊപ്പം ഫിൻലാന്റിലേയ്ക്കു താമസം  മാറ്റി.
തുടർന്ന് ലണ്ടനും അദ്ദേഹം  സന്ദർശിച്ചു.
ഏഷ്യൻ പര്യടനം
1925 മുതൽ 1928 വരെ നീണ്ടുനിന്ന ഒരു യാത്രയായിരുന്നു ഇത്.
9 പേർ അടങ്ങിയിരുന്ന സംഘം സിക്കിമിൽ നിന്നാണ് ഇന്ത്യയിൽ പ്രവേശിച്ചത്.
ടിബറ്റിൽ പ്രവേശിച്ച ഇവർക്ക് അപ്രതീക്ഷിതമായ അനുഭവങ്ങൾ നേരിടേണ്ടിവന്നു.
യാത്രാനുമതി തടഞ്ഞ ടിബറ്റൻ അധികാരികൾ അഞ്ചു മാസക്കാലം ഇവരുടെ  യാത്ര നിയന്ത്രിയ്ക്കുകയും ചെയ്തു.
സംഘത്തിലെ അഞ്ചുപേർ ഇക്കാലത്തു തന്നെ മരണമടഞ്ഞു.1928 ൽ ടിബറ്റ് വിടാൻ അനുമതി ലഭിയ്ക്കുകയും  ഭാരതത്തിലെത്തിയ ഇവർ ഹിമാലയൻ റിസർച്ച് ഇന്സ്റ്റിറ്റ്യൂട്ട് സ്ഥാപിയ്ക്കുകയും  ചെയ്തു.
1929 ൽ നോബൽ പുരസ്കാരത്തിനു പാരീസ് സർവ്വകലാശാലയാൽ റോറിക് ശുപാർശ ചെയ്യപ്പെട്ടു.
തുടർന്ന്.
1932 ലും 1935ലും രണ്ടു പ്രാവശ്യം  കൂടി നോബൽ പുരസ്കാരത്തിനു ശുപാർശ ചെയ്യപ്പെട്ടിരുന്നു.
സാംസ്ക്കാരിക പൈതൃകങ്ങളെ സംരക്ഷിയ്ക്കുന്ന റോറിക് പാക്ട് ലോക ശ്രദ്ധയാകർഷിച്ചിരുന്നു.
അവലംബം പുറം കണ്ണികൾ painter’s spiritual quest in the mountains ശബ്ദരേഖ N. K. Roerich.
About Shambala Phonogram of 1929.
ഈ പ്രമാണം കേൾക്കാൻ കഴിയുന്നില്ലേ?
മീഡിയാ സഹായി സന്ദർശിക്കുക.
Nicolas Roerich.
India, Kullu, 1947
നിക്കോളായ് വാവിലോവ് ഇംഗ്ലീഷ് വിലാസം https://ml.wikipedia.org/wiki/Nikolai_Vavilov
വിശ്രുതനായ റഷ്യൻ സസ്യശാസ്ത്രജ്ഞനാണ് നിക്കോളായ് വാവിലോവ് (25 നവംബർ 1887 - 26 ജനുവരി 1943).
ഗോതമ്പ്, ചോളം തുടങ്ങിയ ധാന്യങ്ങളുടെ പഠനത്തിനായി ഉഴിഞ്ഞു വച്ച ജീവിതമായിരുന്നു വാവിലോവിന്റേത്.
കൃഷി വിളകളുടെ ഉത്ഭവ കേന്ദ്രം (centres of origin) കണ്ടെത്തിയയാളെന്ന നിലയിൽ പ്രശസ്തനായിരുന്നു.
തടവറയിൽ മരണമടഞ്ഞു.
ജീവിതരേഖ വാവിലോവിന്റെ ഓഫീസിൽ പ്രദർശിപ്പിച്ചിരിക്കുന്ന ചോള വൈവിധ്യം
മോസ്കോയിൽ വ്യസായ കുടുംബത്തിൽ ജനിച്ചു.
പ്രമുഖ ഭൗതിക ശാസ്ത്രഞ്ജനായ സെർജി ഇവാനോവിച്ച് വാവിലോവ് സഹോദരനാണ്.
ബാല്യത്തിൽ നേരിട്ട വറുതിയും വിശപ്പും റഷ്യയുടെയും ലോകത്തിന്റെയും ഭക്ഷ്യ ക്ഷാമം അവസാനിപ്പിക്കാനുള്ള പ്രവർത്തനങ്ങളിൽ മുഴുകാൻ വാവിലോവിനെ പ്രേരിപ്പിച്ചു.
മോസ്കോ അഗ്രികൾച്ചറൽ ഇൻസ്റ്റ്യൂട്ടിൽ നിന്ന് 1910 ൽ ബിരുദം നേടി ബ്യൂറോ അപ്ലൈഡ് ബോട്ടണി, ബ്യൂറോ ഓഫ് മൈകോളജി ആൻഡ് ഫൈറ്റോ പാത്തോളജി തുടങ്ങിയ സ്ഥാപനങ്ങളിൽ പ്രവർത്തിച്ചു.
1924 മുതൽ 1935 വരെ ലെനിൻ ഗ്രാഡിലെ ആൾ യൂണിയൻ ഇൻസ്റ്റിറ്റ്യൂട്ട് ഓഫ് അഗ്രികൾച്ചൽ സയൻസസ് ഡയറക്ടറായി പ്രവർത്തിച്ചു.
പ്രമുഖ കനേഡിയൻ ഫൈറ്റോ പത്തോളജിസ്റ്റായ മാർഗരറ്റ് ന്യൂട്ടണെപോലെയുള്ളവരെ ഇൻസ്റ്റിറ്റ്യൂട്ടുമായി സഹകരിച്ചു പ്രവർത്തിക്കുവാനായി ക്ഷണിച്ചു.
കൃഷി വിളകളിലെ ഉത്ഭവ കേന്ദ്രങ്ങളെ (centres of origin) സംബന്ധിച്ച സിദ്ധാന്ത രൂപവൽക്കരണത്തിനായി നിരവധി സസ്യ - കാർഷിക പര്യവേക്ഷണങ്ങൾ നടത്തിയ വാവിലോവ് ലോകത്തിന്റെ മുക്കിലും മൂലയിലും നിന്ന് വിവിധയിനം വിത്തുകൾ ശേഖരിച്ചു.
ലെനിൻഗ്രാഡിൽ ലോകത്തിലെ ഏറ്റവും വലിയ വിത്തു ശേഖരണ കേന്ദ്രം സ്ഥാപിച്ചു.
ലെനിൻഗ്രാഡിന്റെ 28 മാസകാലം നീണ്ട ഉപരോധ സമയത്തു പോലും ഈ വിത്തു ശേഖരം സംരക്ഷിച്ചു.
പട്ടിണി മൂലം വാവിലോവിന്റെ ഒരു സഹായി മരണപ്പെട്ടിട്ടു പോലും ഈ ഈ വിത്തു ശേഖരം തൊടാതെ സൂക്ഷിച്ചു.
ഹിറ്റ്ലറിന്റെ പട്ടാളം  ലെനിൻഗ്രാഡ് വളഞ്ഞപ്പോൾ 700,000 ത്തിലധികം ജനങ്ങൾ പട്ടിണിയും രോഗവും  മൂലം മരണമടഞ്ഞിരുന്നു.
വിത്തു ശേഖരണ കേന്ദ്രത്തിലെ രണ്ടര ലക്ഷത്തിലധികം വരുന്ന വിത്തുകളും വേരുകളും പഴങ്ങളും സംരക്ഷിക്കുവാനായി പ്രത്യേകമൊന്നും ചെയ്യപ്പെട്ടിരുന്നില്ല.
വാവിലോവി ഇൻസ്റ്റിറ്റ്യൂട്ടിലെ ഒരു കൂട്ടം ശാസ്ത്രഞ്ജൻമാർ വിത്തുകളുടെയും മറ്റു ശേഖരങ്ങളുടെയും ഒരു പരിച്ഛേദം കെട്ടിടത്തിന്റെ താഴെ നിലയിലേക്കു മാറ്റുകയും ഊഴം വച്ച് കാവലിരുന്ന് അവയെ സംരക്ഷിക്കുകയും ചെയ്തു.
ഈ വിത്തു ബാങ്ക് കൈയ്യടക്കാൻ ഹിറ്റ്ലർ പ്രത്യേകമായ ഒരു കമാൻഡോ യൂണിറ്റിനെ ചുമതലപ്പെടുത്തിയിരുന്നുവെന്നുള്ള വിവരം പിന്നീട് ചരിത്ര രേഖകൾ വഴി പുറത്തു വന്നിട്ടുണ്ട്.
ഈ വിത്ത് ബാങ്ക് കൈയടക്കുക വഴി ലോക ഭക്ഷ്യ വിതരണം കൈയാളാമെന്ന് ഹിറ്റ്ലർ കരുതിയിരുന്നു.
കഴിക്കാൻ ഒരു അരിമണി പോലുമില്ലാതിരുന്നപ്പോഴും വിത്തുകളുടെ കാവാലാളായി നിന്നവർ അതു തൊട്ടില്ല.
1944 ൽ ഉപരോധം അവസാനിച്ചപ്പോഴേക്കും  വിത്തിനു കാവലായി നിന്നവരിൽ ഒൻപതു പേർ മരിച്ചിരുന്നു.
മെൻഡേലിയൻ തത്ത്വങ്ങളോട് യോജിപ്പില്ലാതിരുന്ന ട് രോഫിം ലൈസൻകോ എന്ന ശാസ്ത്രഞ്ജന്റെ നിശിത വിമർശകനായിരുന്നു വാവിലോവ്.
സ്റ്റാലിനുമായി ഏറെ അടുപ്പമുണ്ടായിരുന്ന ലൈസൻകോയുടെ സ്വാധീനത്താൽ വാവിലോവ് 1940 ൽ അറസ്റ്റു ചെയ്യപ്പെട്ടു.
ഉക്രയിനിലേക്കുള്ള ഒരു പര്യവേക്ഷണത്തിനിടെയായിരുന്നു അത്.
1941 ൽ വധശിക്ഷയ്ക്കു വിധിക്കപ്പെട്ടെങ്കിലും 20 വർഷ തടവായി പിന്നീടു ശിക്ഷ കുറവു ചെയ്യപ്പെട്ടു.
1943 ൽ തടവറയിൽ വച്ച് മരണപ്പെട്ടു.
മരണാനന്തരം കുറ്റങ്ങളിൽ നിന്നെല്ലാം ഒഴിവാക്കപ്പെട്ട വാവിലോവ് സോവിയറ്റ് ശാസ്ത്ര ശാഖയുടെ നായകനായി വാഴ്ത്തപ്പെട്ടു.
കൃതികൾ The Origin, Variation, Immunity and Breeding of Cultivated Plants (translated by K. Starr Chester).
Chronica Botanica 13:1–366 Origin and Geography of Cultivated Plants (translated by Doris Löve ).
ISBN 0-521-40427-4 Five Continents (translated by Doris Löve ).
IPGRI, Rome; VIR, St. Petersburg ISBN 92-9043-302-7 Vavilov and his Institute.
A history of the world collection of plant genetic resources in Russia , Loskutov, Igor G. 1999.
International Plant Genetic Resources Institute, Rome, Italy.
ISBN 92-9043-412-0 The Murder of Nikolai Vavilov: The Story of Stalin's Persecution of One of the Greatest Scientists of the Twentieth Century, by Peter Pringle.
Simon Schuster.
ISBN 978-0-7432-6498-3 പുരസ്കാരങ്ങൾ ലെനിൻ പ്രൈസ് റോയൽ സൊസൈറ്റിയുടെ ഫെലോ അവലംബം ↑ doi : 10.1098/rsbm.1954.0017 This citation will be automatically completed in the next few minutes.
You can jump the queue or expand by hand ↑ {{ cite journal }} : | volume= has extra text ( help ) ; Check | url= value ( help ) ; Unknown parameter | month= ignored ( help ) ↑ {{ cite book }} : Check | isbn= value: invalid character ( help ) ; no-break space character in | isbn= at position 5 ( help ) ; no-break space character in | pages= at position 3 ( help ) അധിക വായനയ്ക്ക് Where Our Food Comes From: Retracing Nikolay Vavilov's Quest to End Famine by Gary Paul Nabhan 2008 ISBN 978-1-59726-399-3 പുറം കണ്ണികൾ Nikolai Vavilov എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Murder of Nikolai Vavilov.
The Story of Stalin's Persecution of One of the Great Scientists of the Twentieth Century.
By Peter Pringle Science Saturday: Science Under Stalin;  Peter Pringle’s “The Murder of Nikolai Vavilov”.
Nikolai Vavilov: the Indiana Jones of crop diversity Vavilov, Centers of Origin, Spread of Crops Archived 2008-07-07 at the Wayback Machine .
Vavilov Centre for Plant Industry Theoretical Basis of our Researshes(sic)
പൾസ് പോളിയോ ഇംഗ്ലീഷ് വിലാസം https://ml.wikipedia.org/wiki/Pulse_Polio പൾസ് പോളിയോ ദിനത്തിൽ, ഗ്വാളിയറിലെ ഒരു കുട്ടിക്ക് വാക്സിനേഷൻ നൽകുന്നു.
അഞ്ച് വയസ്സിന് താഴെയുള്ള എല്ലാ കുട്ടികൾക്കും പ്രതിരോധ കുത്തിവയ്പ്പ് നൽകി  ഇന്ത്യയിൽ പോളിയോ നിർമ്മാർജ്ജനം ചെയ്യുന്നതിനായി ഇന്ത്യാ ഗവൺമെന്റ് ആരംഭിച്ച രോഗപ്രതിരോധ പ്രവർത്തനമാണ് പൾസ് പോളിയോ .
പൾസ് വാക്സിനേഷൻ പ്രോഗ്രാം, പോളിയോമയലൈറ്റിസ് കേസുകൾ നിരീക്ഷിക്കൽ എന്നിവയിലൂടെ ഈ പദ്ധതി പോളിയോയെ നിയന്ത്രിക്കാൻ ലക്ഷ്യമിടുന്നു.
ഇന്ത്യയിൽ, പോളിയോയ്ക്കെതിരായി എക്സ്പാൻഡഡ് പ്രോഗ്രാം ഓൺ ഇമ്മ്യൂണൈസേഷൻ (ഇപിഐ) ഉപയോഗിച്ച് 1978 ൽ പ്രതിരോധപ്രവർത്തനങ്ങൾ ആരംഭിച്ചു.
1999 ആയപ്പോഴേക്കും  60% ശിശുക്കൾക്കും വാക്സിൻ നൽകി.
ഇതിനിടയിൽ, ഓരോരുത്തർക്കും മൂന്ന് ഡോസ് ഓറൾ പോളിയോ വാക്സിൻ ലഭ്യമാക്കിയിരുന്നു.
1985 ൽ രാജ്യത്തെ എല്ലാ ജില്ലകളിലേക്കും യൂണിവേഴ്സൽ ഇമ്മ്യൂണൈസേഷൻ പ്രോഗ്രാം (യുഐപി) ആരംഭിച്ചു.
പോളിയോ ബാധിതരുടെ എണ്ണം 1987 ൽ ആയിരങ്ങളിൽ നിന്ന് 2010 ആവുമ്പോഴേക്കും വളരെക്കുറഞ്ഞു.
ലോകാരോഗ്യ സംഘടന യുടെ 1988 ലെ ഗ്ലോബൽ പോളിയോ നിർമാർജ്ജന സംരംഭത്തെ  പിന്തുടർന്ന്, 1995 ൽ ഇന്ത്യ 100% ഫലം ലക്ഷ്യമിട്ടുള്ള യൂണിവേഴ്സൽ ഇമ്മ്യൂണൈസേഷൻ പ്രോഗ്രാമിനൊപ്പം പൾസ് പോളിയോ രോഗപ്രതിരോധ പദ്ധതി ആരംഭിച്ചു.
ഇന്ത്യയിൽ അവസാനമായി പോളിയോ റിപ്പോർട്ട് ചെയ്യപ്പെട്ടത്  2011 ജനുവരി 13 ന് പശ്ചിമ ബംഗാളിലും ഗുജറാത്തിലുമാണ്.
പിന്നീട് പോളിയോ കേസുകളൊന്നും റിപ്പോർട്ട് ചെയ്യപ്പെടാത്തതിനാൽ 2014 മാർച്ച് 27 ന് ലോകാരോഗ്യ സംഘടന (ഡബ്ല്യുഎച്ച്ഒ) ഇന്ത്യയെ പോളിയോ രഹിത രാജ്യമായി പ്രഖ്യാപിച്ചു.
പ്രിവന്റീവ് പൾസ് പോളിയോ
പൾസ് പോളിയോ ഇമ്മ്യൂണൈസേഷൻരാജ്യത്തെ ഓരോ വ്യക്തിയെയും ലക്ഷ്യമിടുന്നതാണ്.
മെച്ചപ്പെട്ട സാമൂഹിക സമാഹരണ പദ്ധതിയിലൂടെ വിദൂര സമൂഹങ്ങളിലെ കുട്ടികളിലേക്ക് പോലും എത്തിച്ചേരാൻ ഇത് ശ്രമിക്കുന്നു.
ഒരു കുട്ടി പോലും രോഗപ്രതിരോധം നഷ്‌ടപ്പെടുത്തരുത്, കൂടാതെ പോളിയോ ഉണ്ടാകാനുള്ള സാധ്യതയും അവശേഷിപ്പിക്കരുത്.
അക്യൂട്ട് ഫ്ലാസിഡ് പക്ഷാഘാതം (എഎഫ്‌പി) കേസുകൾ യഥാസമയം റിപ്പോർട്ടുചെയ്യുന്നു.
ഉയർന്ന തലത്തിലുള്ള നിരീക്ഷണം നിലനിർത്തുന്നു.
പോളിയോവിമുക്തമായ മേഖലകളിൽ നല്ല മോപ്പ്-അപ്പ് പ്രവർത്തനങ്ങൾ ഉൾപ്പെടുന്ന ഘട്ടങ്ങൾ രാജ്യത്തിന്റെ എല്ലാ ഭാഗങ്ങളിലും ബൂത്തുകൾ സ്ഥാപിക്കുക.
ബൂത്തുകളിലേക്ക് വാക്സിൻ സ്ഥിരമായി വിതരണം ചെയ്യുന്നതിനായി വാക്ക്-ഇൻ കോൾഡ് റൂമുകൾ, ഫ്രീസർ റൂമുകൾ, ഡീപ് ഫ്രീസറുകൾ, ഐസ്-ലൈൻ റഫ്രിജറേറ്ററുകൾ, കോൾഡ് ബോക്സുകൾ എന്നിവ ആരംഭിക്കുന്നു.
ജീവനക്കാർ, സന്നദ്ധപ്രവർത്തകർ, വാക്സിനുകൾ എന്നിവ ക്രമീകരിക്കുന്നു.
വാക്സിൻ വിയൽ മോണിറ്റർ ഉറപ്പുവരുത്തുന്നു.
ദേശീയ രോഗപ്രതിരോധ ദിവസങ്ങളിൽ കുട്ടികൾക്ക്  ഒപിവി നൽകുന്നു.
രോഗപ്രതിരോധ പ്രക്രിയയിൽ നിന്ന് വിട്ടുപോയ കുട്ടികളെ തിരിച്ചറിയുന്നു.
ഫലപ്രാപ്തിയുടെ നിരീക്ഷണം.
വിവധ ഏജൻസിയുടെ സഹായത്തോടെ, വാക്സിനേഷൻ ദിന അവബോധ സന്ദേശം നൽകുന്നു.
വീടുതോറുമുള്ള പ്രചാരണത്തോടെ വാക്സിനേഷൻ ബൂത്തുകൾ സ്ഥാപിക്കുന്നു.
ബുദ്ധിമുട്ടുകൾ
വികസിത രാജ്യങ്ങളിലെ കുട്ടികളെ സംരക്ഷിക്കുന്നതിന് മൂന്ന് ഡോസ് വാക്സിൻ മതിയെന്ന് പരിശോധനയിൽ തെളിഞ്ഞു, എന്നാൽ ഇന്ത്യയിലെ ചില പ്രദേശങ്ങളിൽ ഇത് പര്യാപ്തമല്ലെന്ന് വ്യക്തമായി.
ഓരോ കുട്ടിക്കും എട്ട് മുതൽ പത്ത് വരെ ഡോസുകൾ ആരോഗ്യ കുടുംബക്ഷേമ മന്ത്രാലയം ശുപാർശ ചെയ്തു.
ഇന്ത്യയിലെ ചില പ്രദേശങ്ങളിലെ കുട്ടികൾ ദുർബലരാണ്, പലപ്പോഴും വയറിളക്കവും ഉണ്ടാകുന്നു, ഇത് വാക്സിനുകളുടെ കാര്യക്ഷമത കുറയ്ക്കുന്നു.
വെളിയിടങ്ങളിലെ വിസർജ്ജനം മൂലമുള്ള മലിനീകരണം, മൺസൂൺ വെള്ളപ്പൊക്കം, ശുദ്ധജലദൗർലഭ്യം  എന്നിവ   പോളിയോ വൈറസ് ബാധ വർദ്ധിപ്പിക്കുന്നു.
തൽഫലമായി, വളരെ കുറഞ്ഞ ഡോസ് വാക്സിൻ ലഭിക്കുന്ന കുട്ടികൾക്ക് പൂർണ്ണ പരിരക്ഷ ലഭിക്കുകയില്ല, ചിലപ്പോൾ പോളിയോ പിടിപെടുന്നു.
അതിനാൽ, പോളിയോ ഉന്മൂലന പരിപാടി കുട്ടികളുടെ പ്രതിരോധശേഷി വർദ്ധിപ്പിക്കുന്നതിനും മുൻകരുതൽ എന്ന നിലയിലും വീണ്ടും വീണ്ടും തുള്ളികൾ നൽകുന്നു.
2013 ജൂലൈ 30 ന് നവി മുംബൈയിൽ നിന്നുള്ള ഒമ്പത് മാസം പ്രായമുള്ള ഒരു കുട്ടിയിൽ വാക്സിൻ ഉപയോഗിച്ചതുമൂലമുള്ള പോളിയോവൈറസ് (വിഡിപിവി) ടൈപ്പ് 2 ബാധ കണ്ടെത്തി.
2013 ൽ രാജ്യത്ത് രേഖപ്പെടുത്തിയ ഇത്തരത്തിലുള്ള നാലാമത്തെ കേസാണിത്.
ഇന്ത്യയുടെ പല ഭാഗങ്ങളും വിദൂരവും യാത്രചെയ്യാൻ പ്രയാസവുമാണ്.
ചില പ്രദേശങ്ങളിലെ ആളുകൾക്ക് സർക്കാർ ആരോഗ്യ അധികാരികൾ മോശവും ജാതി-വിവേചനപരവുമായ ചികിത്സ നൽകിയിരുന്നു, ഇത് പ്രതിരോധ  പദ്ധതിയെ ബാധിക്കുന്നു.
പോളിയോവാക്സിൻ തുള്ളികൾ വന്ധ്യതയ്ക്ക് കാരണമാകുമെന്ന അഭ്യൂഹങ്ങളും  തടസ്സമാവുന്നു.
പ്രതിരോധ കുത്തിവയ്പ്പുകളെക്കുറിച്ചുള്ള അഭ്യൂഹങ്ങൾ പ്രദേശത്തിനനുസരിച്ച് വ്യത്യാസപ്പെട്ടിരുന്നു.
നവജാതശിശുക്കൾക്കും രോഗികളായ കുട്ടികൾക്കും അല്ലെങ്കിൽ മുമ്പ് കുത്തിവയ്പ് നൽകിയ കുട്ടികൾക്കും പ്രതിരോധ കുത്തിവയ്പ്പ് നൽകുന്നത് സുരക്ഷിതമല്ലെന്ന് ചിലർ വിശ്വസിച്ചു.
രോഗിയായതിനാൽ വാക്സിനേഷൻ എടുക്കാത്ത ഒരു പെൺകുട്ടിയിലായിരുന്നു ഇന്ത്യയിലെ അവസാന പോളിയോ കേസ്.
പോളിയോ തുള്ളികൾ പന്നികളുടെയോ നായ്ക്കളുടെയോ എലികളുടെയോ രക്തത്തിൽ നിന്നോ പന്നി കൊഴുപ്പിൽ നിന്നോ ഉണ്ടാക്കുന്നതായും അഭ്യൂഹങ്ങളുണ്ടായിരുന്നു.
ഡോക്ടർമാരുടെയും നഴ്സുമാരുടെയും മോശം പങ്കാളിത്തം, വാക്സിൻ പരിപാലിക്കുന്നതിലും സംഭരിക്കുന്നതിലുമുള്ള ബുദ്ധിമുട്ട്, സമൂഹത്തിലെ അംഗങ്ങളുടെ പിന്തുണക്കുറവ് എന്നിവ പോളിയോവാക്സിൻ പ്രോഗ്രാമിൽ പ്രശ്നങ്ങൾ സൃഷ്ടിച്ചു പിന്തുണ
ഇന്ത്യയിലെ കേന്ദ്ര-സംസ്ഥാന സർക്കാരുകൾ, അന്താരാഷ്ട്ര സ്ഥാപനങ്ങൾ, സർക്കാരിതര സംഘടനകൾ എന്നിവയുൾപ്പെടെയുള്ള സംഘടനകളാണ് പ്രചാരണത്തിന് പിന്തുണ നൽകിയത്.
റോട്ടറി ഇന്റർനാഷണൽ , ലോകാരോഗ്യ സംഘടന, യുനിസെഫ് , യുഎസ് സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷൻ എന്നിവരുടെ നേതൃത്വത്തിൽ ഗ്ലോബൽ പോളിയോ നിർമാർജ്ജന സംരംഭത്തിന്റെ ഭാഗമാണിത്.
നടൻ അമിതാഭ് ബച്ചൻ സന്നദ്ധപ്രവർത്തനം നടത്തി, അലംഭാവത്തിനെതിരെ ടിവി, റേഡിയോ സ്പോട്ടുകൾ ചിത്രീകരിക്കുകയും കുട്ടികൾക്ക് വ്യക്തിപരമായി കുത്തിവയ്പ് നൽകുകയും ചെയ്തു.
ഇന്ത്യൻ, അഫ്ഗാൻ ക്രിക്കറ്റ് ടീമുകൾ അവരുടെ ദേശീയ അന്തർദേശീയ പോളിയോ നിർമാർജന ശ്രമങ്ങളെ പിന്തുണച്ചിട്ടുണ്ട്.